נטורליזם (ספרות)

ניצחון הנטוראליזם
נטורליזם הוא זרם ספרותי שהיה נפוץ משנות השמונים של המאה ה-19 ועד לשנות השלושים של המאה ה-20 ועיקרו היה שימוש בריאליזם מפורט כדי לטעון שהתנאים החברתיים, התורשה והסביבה הם בעלי כוח שלא ניתן להימלט ממנו על עיצוב אופי האדם. הנטורליזם היה תנועה ספרותית בלתי מאורגנת ברובה, שביקשה לתאר סצנות אמינות מחיי היומיום, בניגוד לתנועות כמו הרומנטיקה או הסוריאליזם שבהן סובייקטים מקבלים יחס סימבולי, אידיאליסטי, או אפילו על-טבעי.

== רקע ==
הנטורליזם הוא ענף של הריאליזם, שבלט כתנועה ספרותית באמצע המאה ה-19, בצרפת ובמקומות אחרים. ניתן להבין טוב יותר את הנטורליזם אם מכירים קודם את הריאליזם. כותבים נטורליסטים הושפעו מתאוריית האבולוציה של צ'ארלס דרווין והאמינו שלתורשה ולסביבה החברתית יש השפעה מכרעת בקביעת אופי הבריות. בעוד שהריאליזם שאף לתאר סובייקטים כפי שהם, הנטורליזם ניסה גם לקבוע באופן "מדעי" את הכוחות שמשפיעים על פעולת הסובייקטים מתחת לפני השטח. יצירות נטורליסטיות כוללות לעיתים קרובות חומר שנחשב גס או שפל במונחי התקופה, למשל יצירותיו של אמיל זולא שהפגינו יחס עובדתי וכן למין לצד הפסימיזם שבהן. היצירה הנטורליסטית עוסקת בקשיי החיים, בעוני, גזענות, אלימות, דעות קדומות, מחלות, שחיתות, זנות וכו'. כתוצאה מכך, סופרים נטורליסטים ספגו ביקורת על עיסוקם הבלתי פוסק והמוגזם בחטאי האדם ואומללותו.

המונח נטורליזם, במובנו הספרותי, נטבע ככל הנראה על ידי זולא, כנראה תוך ניסיון לשכנע את הקהל ביתרונות הפרוזה שלו ובחידושים ה"מדעיים" שבה.

== מאפיינים מגדירים ==
אחד המאפיינים הבולטים של הנטורליזם הוא פסימיזם.

הסופר וחוקר הספרות הצרפתי ברנאר בונז'אן מצטט את המשפט הבא מתוך הספר Les Soeurs Vatard של ז'וריס-קרל הויסמנס כדוגמה אופיינית לסימבוליקת המוות של הנטורליזם:

מאפיינים נוספים של הנטורליזם הם דטרמיניזם וניתוק רגשי מהסיפור, שמתבטאים בניסיון של המחבר לשמור על טון הנחווה כ"אובייקטיבי". תחבולה נטורליסטית נפוצה היא לגרום לקורא לחשוב שגורלה של הדמות נקבע מראש ואין לה שום דבר לעשות בנידון, לעיתים בשילוב עם תפנית חדה בעלילה לקראת סוף היצירה. כמו כן, העלילה הנטורליסטית מעבירה לעיתים תכופות את התחושה שהטבע אדיש למאבק האנושי.

== סופרים נטורליסטים ==
הסופר החשוב ביותר בזרם הנטורליסטי היה אמיל זולא, מי שכתב את "הרומן הניסיוני", הממוקד בכתיבה הנטורליסטית והשתמש בסגנון זה גם ביתר הרומנים שלו. ספרים צרפתיים נוספים, שהושפעו מסגנונו של זולא, היו גי דה מופסאן, ז'וריס-קרל הויסמנס והאחים גונקור.

== ראו גם ==
* נטורליזם (תיאטרון)
* נטורליזם (אמנות)

== לקריאה נוספת ==

* Ira Wells, Fighting Words: Polemics and Social Change in Literary Naturalism, University of Alabama Press, 2013 
* John Dudley, A Man's Game: Masculinity and the Anti-Aesthetics of American Literary Naturalism, University of Alabama Press, 2004 
* Eric Carl Link, The Vast and Terrible Drama: American Literary Naturalism in the Late Nineteenth Century, University of Alabama Press, 2004 
* Donald Pizer, The Theory and Practice of American Literary Naturalism: Selected Essays and Reviews, Southern Illinois University Press, 1993 
* Donald Pizer, Twentieth-Century American Literary Naturalism: an Interpretation, Southern Illinois University Press, 1982 
* Donald Pizer, American Literary Naturalism: Late Essays, Anthem Press, 2020 
* Donna M. Campbell, Bitter Tastes: Literary Naturalism and Early Cinema in American Women's Writing, University of Georgia Press, 2016 
* Lee Clark Mitchell, Determined Fictions: American Literary Naturalism, Columbia University Press, 1989 
* Mary E. Papke (ed.), Twisted from the Ordinary: Essays on American Literary Naturalism, University of Tennessee Press, 2003 
* Keith Newlin (ed.), The Oxford Handbook of American Literary Naturalism, Oxford University Press, 2011 

==קישורים חיצוניים==
* [https://fr.wikisource.org/wiki/Le_Roman_exp%C3%A9rimental הרומן הניסיוני של זולא] 

קטגוריה:ספרות לפי זרם